Народно читалище „Зора-1904”

3265,с. Габаре,ул. П.Лалов №29 ,общ. Бяла Слатина, обл. Враца

О Т Ч Е Т Е Н Д О К Л А Д

за дейността

на

Народно читалище „Зора-1904”с. Габаре -2018г.

Уважаеми дами и господа,

Измина още една година от дейността на Народно читалище „Зора-1904”. Годината бе изпълнена с разнообразна дейност, с много осъществени изяви и значима културно-масова дейност. Това бе период, в който се опитвахме не само да съхраним читалищна дейност и художественотворческите състави, но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището, като водеща културна институция в духовния живот на нашето село.

Докладът за дейността на читалището отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар и реализираните проекти през 2018г.

През 115 - годишното си съществуване читалището е следвало интересите и нагласите не само на своите членове, но и на общността, за да бъде културно и образователно средище, място за изява и творчество на малки и големи, за срещи и ползотворни контакти на поколения габрешани. По промяната на читалищните дейности може да се проследи как са се движели обществените интереси и търсения. Заради тази особеност и поради факта, че при всички промени през годините читалището е било и е близо до хората, то продължава да се ползва с голямо доверие.

За нас винаги е било важно да награждаме позиции и традиции,защото освен хранилище на местни бит и култура, читалище , е и иновативна организация, която се развива, отчитайки приоритети на днешния ден.

I. ОСНОВНИ ЦЕЛИ БЯХА:

1. Отстояване на позицията на водещо културно средище;

2. Обогатяване на културния живот;

3. Развитие на библиотечната дейност;

4 .Превръщане на читалището в информационен център;

5. Съхраняване на народните обичаи и традиции;

6. Развитие и подпомагане на любителското художествено творчество;

7. Работа по проекти;

8. Да насърчава участието на общността в читалищната дейност

9. Да инициира нови форми на работа с цел приобщаване на различни общности към читалищната дейност.

II Основните дейности.

1. Библиотечно-информационна дейност.

Както в повечето села в страната ни, така и в нашето село - Габаре не са много нещата с които можем да се гордеем.Селото обезлюдява от страна на млади ,образовани и интелигентни хора.В СУ „Христо Ботев” и ЦДГ”Червена шапчица” се обучават над 90 процента ученици и деца от ромски произход с които много трудно се работи.В сравнение от минали години интереса спада от страна на културния живот.Работата на библиотекаря става все по-трудна, много повече усилия са необходими за да се поддържа читателския интерес и желанието на децата да участват в културните мероприятия на библиотеката.Но това не значи , че библиотечната дейност замира, трудно, но не и невъзможно.Опитът ни е показал ,че библиотеката , когато е приветливата, украсена, добре подредена, слънчева и уютна, с нови заглавия за възрастни и деца литература,с усмихнат , любезен и общителен библиотекар в нея винаги ще има живот.Към това се стремим и ние.

През изминалата 2017 година реализирахме проект към сдружение „Първи юни” гр.Бяла Слатина, чрез който направихме ремонт на детски отдел и чрез който обновихме отдела с 211 нови книжки.През 2018г. отново , по същия проект направихме ремонт на читалнята в която се помещават и компютрите ,обновихме фонда и с 41 нови книги.И това според нас е причината броя на посещенията в библиотеката да се увеличава.Не броя на читатели за дома и потребители , а посетителите в читалнята .Хората просто идват да поседнат и прочетат вестник да прегледат някоя книга, да поговорят, да потърсят информация, съвет и т.н.Всяка сряда пенсионерите от клуб „Надежда” са при нас.При нас са и децата от ОУ на които обръщаме специално внимание като им четем приказки, рисуваме, пускаме им филмчета , учим ги да работят с компютри и т.н.Ежедневни са посетителите за принтер, скенер и копирни

услуги.Ежедневно компютрите ни не остават и без потребители.Но не винаги

успяваме да реализираме планирани мероприятия , защото сме зависими от учебния процес на децата който започва от сутринта до 16 – 16,30ч.след

обяд, а децата понякога са доста изморени и ние ги разбираме.Най-верни в партнирането ни си остават най-малките, децата от ЦДГ „Червена шапчица”и пенсионерите от клуб „Надежда”.Абонамент на периодични издания нямаме , но имаме дарени.

Проведените културни мероприятия на библиотеката през 2018 година са:

Януари:

По повод 390 години от рождението на Ш.Перо:

* Четене на приказки с деца от 3 и 4 клас
* „Моят любим герой” – рисунки
* Прожектиране на филм

Февруари:

-Презентация за В.Левски /С клуб „Искра”

-140г.Яворов - четене на стихове с ученици

-„Свети Валентин и празник на виното” – с пенсионерски клуб „Надежда”

Март:

-Освобождението на България 3 март – презентация …с пенсионерите

-и колективни четения с децата от 5 и 6 клас

- На 30.03.Посещение на децата от малката група на ЦДГ в библиотеката

-Посещение на децата от предучилищната група в библиотека

Април:

МАРАТОН НА ЧЕТЕНЕТО

„Походът на книгите”

02.04. – Четене на приказки на децата от ЦДГ „Червена шапчица” в детската градина

04.04. – Колективно четене на приказки на открито с децата от втори до четвърти клас.

11.04. - „Моята… и твоята любима поезия”- литературна среща с членовете на пенсионерски клуб „Надежда”.`

16.04 - Четене на приказки с деца от първи и втори клас.

18.04. - „Ползите от четенето” ,презентация, разговор и четене с група

младежи.

18.04- „Избери и прочети” - с ученици

20.04 – Обсъждане на книгата „Време разделно”- с пенсионерски клуб”Надежда”.

21.04- Участие в общинска изложба – клуб „Сръчни ръчички”

23.04.- Четене на стихове със състезателен характер с ученици от пети до седми клас.

23.04.”Чети и познай” – с ученици

Май:

02.05. „Моята и твоята любима поезия”- литературна среща с пенсионерите

Юни:

138г. от гибелта на Хр.Ботев – четене на стихове и песни за Ботев

Юли и август са летни занимания за малки и големи деца

„Библиотекар за един ден”,четене, рисуване , игра и състезания на тенис ,пъзели и шах,спортни състезания и др.

Септември”

05.09. – Презентация за Съединението на Източна Румелия и Княжество България – мероприятие с пенсионерите

11.09 Презентация”15- те чудеса на България”- мероприятие с малки и големи деца

19.09 По повод 22 септември 110 г. ат Независимостта на България- Презентация, четене, обсъждане

Октомври:

24.10.-Мероприятие в библиотеката с децата от ЦДГ

25.10. - Мероприятие с в библиотеката с учениците от 6 клас

Ноември

01 11 - Ден на народните будители - презентация

2. Културно- масова дейност

През изминалият период ползотворна бе работата по месечната културна

програма, оформяща разнообразна културно-масова дейност.

В културния календар на читалище „Зора-1904” присъстват

разнообразни форми на работа: срещи, изложби, концерти, чествания, конкурси и други.

През отчетния период активен участник в местни, национални празници и обичай е Групата за народни танци -самодейния колектив към читалището , новосъздадена самодейна Група за модерни и спортни танци, членовете на пенсионерски клуб " Надежда", Литературен клуб „Искра” ,Клуб "Сръчни ръчички" както и клуба по краезнание " Моето родно село".

Важно е да отбележим, че самодейните състави на читалището във всички

свои участия достойно защитават името на Народно читалище”Зора-1904”.

За нас се говори с уважение, на база успехите, които сме постигнали.

Организатор и основен участник в местните обичай и традиции на селото е Читалището.

2.1 Реализирани и проведени - културно-масови мероприятия, (обичай,годишнини ,тържества ,празници,събития) бяха :

Януари

- конкурс на рисунка на тема „Моя любим герой от приказките на Шарл Перо”- осъществено с деца от 2-5 клас по повод годишнина от рождението на Шарл Перо.

- БАБИНДЕН – СЪВМЕСТНО С ПЕНСИОНЕРСКИ КЛУБ „НАДЕЖДА „ и жени от селото беше отбелязан празника с музикална програма, почерпка и пресъздаване на обичая.

Февруари

- Презентация за Васил Левски –проведено с литературен клуб „Искра”

- 140г. Яворов – колективно четене на стихове с ученици

- Свети Валентин –конкурс за най- атрактивна картичка .Осъществено с деца от 7-8 клас.

Март

- Баба Марта- дни преди празника малки и големи изработиха чудни мартеници,който бяха представени в изложба на 1.03. А Пижо и Пенда посетиха децата от ЦДГ „Червена шапчица”с. Габаре за да им дарят мартеница за здраве. Също така приятно изненадаха главният специалист на Кметство с. Габаре- Виолета Димитрова и случайни жители на селото.

3 март- празника бе почетен с литературно- музикална програма и поднасяне на венци пред пантеона на загиналите габрешани във войните.

8 март- международния ден на жената отпразнувахме с кулинарна изложба,почерпка и музика в тесен кръг с пенсионерски клуб и работещите по програма към Община Бяла Слатина.

-Първа пролет- с нетърпение очакван ден за повечето деца от селото. С излет ,забавни игри и състезания посрещаме 22 март в с. Габаре.

Вече наложено като традиция е пресъздаване на обичайте ЛАЗАРУВАНЕ И

КУМИЧАНЕ

От рано сутрин улиците на с. Габаре се огласяха от песните на малките лазарки. Във всеки дом домакините ги очакваха с нетърпение ,а лазарките им се

отблагодаряваха за щедрите подаръци като пееха обредни песни за здраве, щастие и берекет. На следващия ден както повелява традицията всички лазарки се събират на реката за да се Кумичат. А на Великден почетохме кумицата с червено яйце и козунак.

АПРИЛ

* Международен ден на Детската книга.

С редица мероприятия бе отбелязан денят на детската книга.

По повод великденските празници организирахме изложба с конкурсен

характер на великденски яйца. Със задачата се заеха малчуганите от клуб

„Сръчни ръчички”.

* Също така те се включиха в пролетния празник организиран от Община Бяла Слатина с изложба от естествени материали и участие на самодейният състав в празничната програма.

МАЙ

- Тържествено отбелязване на 24 май- с участието на децата от ЦДГ с. Габаре и самодейци на площада със рецитал, музикална програма и поднасяне на цветя на учители отбелязахме празника.

ЮНИ

- 1 юни - Международен ден на детето отбелязахме със състезания пред

читалището.

- 2 юни – с рецитал пред пантеона на загиналите габрешани във войните и поднасяне на венци отбелязахме деня на Ботев.

- Тържествено приключване на успешно реализиран проект по програмата за малки проекти към Сдружение „Първи юни”,финансиран от Фондация Америка за България-„Радост за децата и удоволствие за възрастните”. Проекта приключихме с музикална програма на площада пред читалището.

-10.06 -Участие на самодейния колектив в Национален фолклорен фестивал „Ехо от северозапада”- Групата за народни танци към НЧ „Зора-1904” бе отличена с второ място в раздел танцово изкуство - категория до 12г.

ЮЛИ - АВГУСТ

Летни занимания- всяко лято читалището организира различни мероприятия

за деца като:- прожекция на филми,колективни четения,състезания на открито,

игри като тенис на маса ,шах, народна топка, дни за спортни и народни танци и

мн.други.

През АВГУСТ

- Участие на Групите по народни и модерни танци във Фолклорен фестивал „ Ехо в родния край Георги Горелски „с. Търнава- за поредна година бяхме част от фестивала в с. Търнава.

- 15.08 - Участие на самодейните групи в празничната програма организирана по повод Курбан на селото и празник на църквата „Успение Богородично”

СЕПТЕМВРИ

- Участие във фолклорен фестивал с. Буковец

- По повод Съединение на Източна Румелия с Княжество България и Обявяване на независимостта на България представихме презентация в библиотеката и състезание на тема „ История на България”- в състезанието участваха ученици от 7-8 клас разделени на два отбора. Победителите получиха грамоти .

НОЕМВРИ

- 09.11 -Празник на читалището- 114г. Народно читалище „Зора-1904”. Кратка музикална програма и среща с бивши и настоящи културни дейци на читалището.

ДЕКЕМВРИ

* Отбелязване на коледно –новогодишните празници.

III. Участие в Проекти

1. Успешно реализирахме проект „Радост за децата и удоволствие за
2. възрастните”по програма за малки проекти към Сдружение „Първи юни”-гр.Бяла Слатина

Заложените и изпълнени дейности бяха :

- Освежителен ремонт на отдел читалня в библиотеката осъществен с помощта на служителите от Общинско предприятие „ Чистота и строителство „

- Закупена нова литература

- Закупено облекло /боди и пачки -10 бр./ подходящи за модерни и спортни танци

- Закупихме и 4 нови пейки ,който поставяме пред читалището.

Общата стойност на финансирането по програмата е в размер на 1 621,55 лв.

1.Не одобрен проект към Министерство на културата „Българските библиотеки

– съвременни центрове на четене и информираност” 2018 г.

IV. Партньори

Активен участник в по- голямата част от проведените празници и тържества е ЦДГ " Червена шапчица" с. Габаре и пенсионерски клуб „Надежда”. Подкрепа и помощ при реализиране на читалищните дейности получаваме от Община Бяла Слатина и Сдружение „ Първи юни”гр. Бяла Слатина.

V. Работа на Читалищно настоятелство, Проверителна комисия и Общо събрание

През отчетния период са проведени :

* Едно /1/ Общо годишно отчетно –изборно събрание.
* Едно/1/ Извънредно Общо събрание.
* Пет /5/ Заседания на Читалищно настоятелство.

Всичко отчетено до тук не би могло да се осъществи без отговорната работа

на Настоятелството и щатния персонал на читалището.

Цялостната административната и творческа работа, както и поддържането на материалната база през отчетната година се крепи на всички тях.

VI. Материална база

Читалищната сграда е основен фактор за културния живот на селото ни.

Към момента сградата се нуждае от цялостен ремонт. Предстоящата година е бележита за нас читалищните служители,самодейци , културни дейци , ръководство и жители на село Габаре. През 2019г. ще отбележим 115г. от създаването на Народно читалище „Зора-1904”.

Определянето на точна дата за честването на годишнината е проблем за нас ,така както и отбелязването на повечето празници пролетта, есента и зимата. От доста време читалището не разполага с пригодно помещение за провеждане на мероприятия пред по- голяма аудитория.

Щастливи сме ,че благодарение на средства по програми през изминалите три години, успяхме да ремонтираме и освежим три помещения от читалищната сграда. Помещенията са: компютърният кабинет ,детски отдел на библиотеката и една от гримьорните ,която ползваме за репетиционна зала. Посрещаме посетители ,но малко на брой и в трите помещения. Радост за нас беше поставянето на нова дограма в пенсионерският клуб ,но до освежителен ремонт на помещението не се стигна. Проблем за нас служителите винаги е било липсата на по- голямо помещение , което да ползваме за празници и

тържества ,проблем оказващ влияние на работата ни. Видно от отчетите сме по- активни през топлите месеци. Смея да твърдя ,че празниците и тържествата които организираме са единственото разнообразие и развлечение за нашите съселяни. Но в повечето случай ги лишаваме от това.

VII.ФИНАНСОВА ЧАСТ.

1.Източници на финансиране за периода:

-Министерство на културата /Държавна субсидия/ —16 750 лв.

-Членски внос и читателски такси -103.90 лв.

- Дофинансиране от Община Бяла Слатина – 1 800 лв.

2. Субсидирана численост -2 бр. на длъжност :

- Секретар

- Библиотекар

Необходима е още по-голяма взискателност от ръководството, а от страна на членовете на читалището по-голяма отговорност за заплащане на членския внос, за опазване на имуществото.

В трудната обстановка през последните години, в която сме принудени да работим,

Вие, читалищните членове показвате, че духовната култура на която сте

пазители, няма да остане в историята. Всички тези прояви и дейности през

изминалият отчетен период, категорично доказват съществуването на институцията

Читалище и способностите на нейните самодейци и членове да я съхранят.

Отчитаме, че постигнатото не е малко. Може и има възможност да се работи за още по-добри резултати. Утвърждава се мястото на читалището като обществено значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили.

Ръководството и екипът на читалището продължават да работят за разширяване кръга от партньори с културни институции, учебни заведения, както и в посока на

подобряване на предлаганите услуги, с цел привличане на нови потребители.

Търсим възможности за кандидатстване по проекти и програми, с които да

обезпечим дейността на читалището.

Това е отчета на нашето читалище за изминалата календарна година. Това са искрите, които отиват в пламъка на огъня който вече 115 години носи достойно своето име „НЧ

„Зора-1904”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалището си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празника на местната ни общност .

Читалищното ръководство благодари на Община Бяла Слатина за оказаната помощ и подкрепа при реализирането на проект към Сдружение „Първи юни”гр. Бяла Слатина , и отпускането на превоз за участията на самодейния колектив .

Огромна благодарност към всички самодейци за техния всеотдаен труд

и участието им в читалищната дейност.

Благодаря за вниманието!

Отчетния доклад е приет с протоколно решение № 3/ 18.03.2019г.От Общото събрание.

Председател: Цветослав Ценов